
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

	2022-жылдын «17» октябры 
	       № 159
	          Бишкек шаары


Бажы бирлигинин Комиссиясынын 2009-жылдын 27-ноябрындагы 
№ 130 чечимине жана Евразия экономикалык комиссиясынын Кеңешинин азык-түлүк жана парфюмердик-косметикалык продукцияны, ошондой эле кездемелерди жана жиптерди өндүрүү жана сатуу үчүн товарлардын айрым түрлөрүнө карата айрым чечимдерине өзгөртүүлөрдү киргизүү жөнүндө
2014-жылдын 29-майындагы Евразия экономикалык бирлиги жөнүндө келишимдин 43 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге № 1 тиркеме) 16 жана 18-пункттарына, 2015-жылдын 16-октябрындагы Евразия экономикалык бирлигинин бажы аймагында товарларды ташып келүүнүн жана жүгүртүүнүн айрым маселелери жөнүндө протоколдун 3-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине № 1 тиркеменин 7, 16 жана 132-пункттарына ылайык Евразия экономикалык комиссиясынын Кеңешинин 2022-жылдын 17-мартындагы № 12 тескемесин ишке ашыруу жана Евразия экономикалык бирлигине мүчө мамлекеттердин экономикаларынын туруктуулугун камсыздоо максатында Евразия экономикалык комиссиясынын Кеңеши чечти:
1.  Бажы бирлигинин Комиссиясынын 2009-жылдын 27-ноябрындагы «Евразия экономикалык бирлигинин бирдиктүү бажы-тарифтик жөнгө салуу жөнүндө» № 130 чечиминин 7-пунктунун 7.1.55-пунктчасында:

а) биринчи абзацы төмөнкүдөй редакцияда баяндалсын:
«7.1.55. ЕАЭБ ТЭИ ТН 3920 43 100 9 коду менен классификацияланган винилхлориддин полимерлеринен пленка жана ЕАЭБ ТЭИ ТН 7616 99 900 8 коду менен классификацияланган алюминий кысуу шакекчелери Бирликтин бажы аймагына ылайыгына жараша медициналык буюмдарды жана парфюмердик-косметикалык продукцияны өндүрүү жана сатуу үчүн ташып киргизилген.»;
б) үчүнчү абзацында «Евразия экономикалык комиссиясынын Кеңешинин 2022-жылдын 23-сентябрындагы № 150 чечими күчүнө кирген датадан тартып» деген сөздөр «2022-жылдын 1-октябрынан тартып» деген сөздөргө алмаштырылсын;

в) төртүнчү абзацында «медициналык буюмдарды өндүрүү жана сатуу үчүн» деген сөздөр «ушул пункттун биринчи абзацында көрсөтүлгөн максаттарда» деген сөздөргө алмаштырылсын.
2. Евразия экономикалык комиссиясынын Кеңешинин 2015-жылдын 14-октябрындагы № 59 чечими менен бекитилген, Бүткүл дүйнөлүк соода уюмуна кошулуу шарты катары кабыл алынган милдеттенмелерге ылайык Казакстан Республикасы тарабынан Евразия экономикалык бирлигинин Бирдиктүү бажы тарифинин алымдарынын коюмдарына салыштырмалуу дагы да төмөн ташып киргизүү бажы алымдарынын коюмдары жана мындай алымдардын коюмдарынын өлчөмдөрү колдонулган товарлардын тизмегинде ЕАЭБ ТЭИ ТН 2106 90 980 8 жана 8536 50 110 9 коддору менен позицияларда үчүнчү графада «15» деген шилтеме белгиси «3» деген шилтеме белгисине алмаштырылсын.

3. Евразия экономикалык комиссиясынын Кеңешинин 2022-жылдын 17-мартындагы «Бажы бирлигинин Комиссиясынын айрым чечимдерине өзгөртүүлөрдү киргизүү жөнүндө жана Евразия экономикалык бирлигине мүчө мамлекеттердин экономикаларынын туруктуулугун жогорулатууга багытталган чараларды ишке ашыруу максатында Евразия экономикалык бирлигинин бажы аймагына ташып киргизилген товарлардын тизмегин бекитүү тууралуу» № 37 чечимине төмөнкүдөй өзгөртүүлөр киргизилсин:

а) көрсөтүлгөн Чечимге № 2 тиркеме «Пластмассадан плёнка» аталышындагы позициянын алдында төмөнкүдөй мазмундагы позициялар менен толукталсын:

	«1517 90 990 0
	Арахидон кислотасын камтыган май

	1901 90 980 0
	Балдар тамак-ашын өндүрүү үчүн пайдаланылган кургак сүт негизи

	3504 00 900 0
	Сары суу белогунун гидролизаты»;


б) көрсөтүлгөн Чечимге № 6 тиркемеде:

ЕАЭБ ТЭИ ТН 5508 10 100 0 коду менен белгиленген позициядан кийин төмөнкүдөй мазмундагы позиция менен толукталсын:

	«5508 20 900 0
	Чекене сатуу үчүн өлчөлүп оролгон, жасалма булалардан жасалган тигүү жиптери»;


«Синтетикалык булалардан жасалган башка кездемелер» аталышындагы позиция ЕАЭБ ТЭИ ТН «, 5515 99 800 0» коду менен толукталсын.

4. Ушул Чечим расмий жарыяланган датадан тартып 10 календардык күн өткөндөн кийин, бирок Евразия экономикалык комиссиясынын Коллегиясынын тамак-аш азыктарынын жана баскычтуу көз карандуу которгучтардын айрым түрлөрүнө карата Евразия экономикалык бирлигинин Бирдиктүү бажы тарифинин ташып киргизүү бажы алымдарынын коюмдарын белгилөө жөнүндө чечими күчүнө кирген датадан эрте эмес күчүнө кирет жана 2022-жылдын         1-октябрынан тартып жаралган укук мамилелерине жайылат.

